Polisie se 10111-nommer buite werkingArgieffoto: SAPD/Facebook Kol. Noxolo Kweza, woordvoerder van die polisie, het gesê die nommer is weens netwerkprobleme by Telkom buite werking. Volgens Kweza kan die 10111-inbelsentrum se agente nie oproepe neem nie weens die netwerkprobleem. “Gemeenskappe moet as alternatief hul plaaslike polisiestasies skakel.” Kweza het gesê die Telkom en die polisie werk hard om die probleem te probeer oplos. Die polisie sal die publiek in kennis stel sodra die probleem uitgesorteer is. Kweza het gesê die probleem het omstreeks 17:30 begin.